**ОТГОВОР – РАЗЯСНЕНИЕ ПО ДОКУМЕНТАЦИЯ**

**на основание чл.29, ал.2 от ЗОП**

**УВАЖАЕМИ ДАМИ И ГОСПОДА,**

Във връзка с постъпили въпроси по документация за участие в процедура за възлагане на обществена поръчка с предмет: **“Изграждане на електронна платформа за управление на учебния процес и провеждане на иновативни електронни, уеб-базирани и дистанционни обучения”. Предметът на поръчката включва две обособени позиции: Обособена позиция 1: Изграждане на електронна платформа Обособена позиция 2: Доставка и инсталация на хардуерна платформа за виртуализация и софтуер за нея”**, Ви даваме следните разяснения:

1. **Въпрос: Във връзка със зададените изисквания в т.3 „Доставка и пускане в експлоатация на дисков масив за съхранение на данни – 1 бр.“ глава „Детайлна спецификация на клъстерна система за виртуализация“ от Техническата спецификация към Обществена поръчка, бихме искали да уточните дали посочените по до-долу изисквания за лицензи се отнасят за дисковия масив или се отнасят за софтуера за виртуализация:**

|  |  |
| --- | --- |
| **Включени лицензи** | **Дисковият масив да се достави със следните лицензи за функционалност за максималния дисков капацитет:**   * **Динамично LUN провизиране (Thin Provisioning);** * **Създаване на локални копия тип “clone‘ и “snapshot”;** * **Автоматично преразпределяне на данните при добавяне на нови дискове;** * **Преместване на логически дялове (LUN) между различни RAID групи без прекъсване работата към хостовете (Online Data and volume migration);** * **Автоматизирано преместване на блокове от данни между трите капацитетни слоя едновременно в зависимост от честотата на използване (най-често използваните върху по-бързи и производителни дискове, най-рядко изпозваните върху бавни дискове), на ниво блок (sub-LUN Automated Storage Tiering);** * **Функционалност за приоритизация на задачите (QoS);** * **Предоставяне информация за натоварването и производителността на системата, в реално време, както и изготвянето не исторически отчети (Performance Reporting)** * **Софтуер за автоматизирано създаване на консистентни копия на приложни данни за VMware, Microsoft Exchange, SQL Server, SharePoint и Oracle с цел гарантирано възстановяване;**   **Доставените лицензи за функционалност да бъдат за максималния капацитет (да бъде предоставен партиден номер и количество);** |

**Отговор**:**В изискването е посочено: "Дисковият масив да се достави със следните лицензи за функционалност за максималния дисков капацитет", т.е. се отнася до дисковия масив.**

1. **Въпрос: Във връзка със зададените изисквания в т.3 „Доставка и пускане в експлоатация на дисков масив за съхранение на данни – 1 бр.“, глава „Детайлна спецификация на клъстерна система за виртуализация“ от Техническата спецификация към Обществена поръчка, бихме искали да уточните дали описаните по-долу операционни системи се предоставят (включително доставят и инсталират) от Възложителя, или следва да се доставят и инсталират от изпълнителя на Обществената поръчка:**

|  |  |
| --- | --- |
| **Поддръжка на операционни системи на хостовете** | * **Microsoft Windows 2008 & 2012 Server;** * **Linux: SLES, RHEL;** * **HP-UX;** * **IBM AIX;** * **VMware vSphere;** * **Citrix XenServer;** * **Solaris;** |

**Отговор: В изискването е посочено: "Поддръжка на операционни системи на хостовете", т.е. изисква се гарантиране, че доставеният дисков масив ще работи безпрепятствено под управлението на изброените операционни системи.“**

**ЗА ИЗПЪЛНИТЕЛЕН ДИРЕКТОР НА**

**ИНСТИТУТА ПО ПУБЛИЧНА АДМИНИСТРАЦИЯ:**

**/п./**

**/Христинка Микова – упълномощена със Заповед № РД 10-63 от 05.09.2014 г. на Изпълнителния директор на ИПА/**